open-index/open-wikipedia-markdown huggingface dataset:
Kronisk sykdom

**Kronisitet**, **kronisk sykdom** eller **kronisk tilstand** er en lidelse av langvarig og/eller stadig tilbakevendende karakter, fordi den varer lenger eller opptrer oftere enn hva normal helbred skulle tilsi. Kronisitet er alltid en byrde, men den trenger ikke å være smertefull og må derfor ikke forveksles med kronisk smerte. Kronisitet må heller ikke forveksles med kronifisering, som er selve prosessen som fører til kronisitet, ofte fra en episodisk tilstand, men ikke alltid. Kroniske tilstander kan oppstå akutt og lar seg i mange tilfeller ikke helbrede. Mange kroniske tilstander er forventet å vare livet ut, men ikke alle. 

Motstykket til en kronisk sykdom er en akutt sykdom/lidelse (en plutselig hendelse), som for eksempel en blindtarmbetennelse eller et hjerteinfarkt. Dette er tilstander som gjerne behandles ved akuttmedisinske mottak og/eller legevakt.

Kroniske lidelser er ikke alltid uhelbredelige, men nesten alltid belastende, både for pasienter og pårørende. I mange tilfeller fører også kroniske lidelser med seg store ekstrakostnader og mange begrensninger, spesielt i perioder og ofte i sosiale sammenhenger. Komorbiditet er også et stort problem. Alvorlig kronisitet kan blant annet føre til psykiske lidelser, som depresjon, angst og i noen tilfeller selvmordstanker. Kroniske lidelser kan også gjøre det vanskelig for pasienten å stå i jobb, på grunn av stort sykefravær. I noen tilfeller kan NAV gi støtte, slik at arbeidsforholdet kan fortsette. I særlige tilfeller kan imidlertid kronisitet også føre til helt eller delvis uførhet.

Eksempler på kroniske sykdommer er migrene, klasehodepine og flere andre hodepiner, posttraumatisk stresslidelse, demens, Alzheimers sykdom, tremor, diabetes, hiv, astma, revmatisme, multippel sklerose, lungefibrose, postpoliosyndrom (PPS) og dystymi med mange flere.

## Kronifisering
Kroniske sykdommer kan ha langtrukne forløp, men de kan også oppstå akutt. Prosessen som fører fram til kronisitet (altså at en tilstand blir kronisk) kalles gjerne **kronifisering**. Man må imidlertid skille mellom *kroniske lidelser* og *kronifiserte tilstander*, selv om begrepet *kronisk* ofte brukes om hverandre når dette beskrives. I så måte er for eksempel migrene en kronisk (altså livslang) lidelse som de aller fleste opplever som en episodisk tilstand (altså et anfall en gang i blant), mens diagnosen kronisk migrene er en kronifisert tilstand av den samme lidelsen, men disse pasientene opplever sykdommen mye oftere (mer enn 15 dager hver måned).

Kronifiserte lidelser kan også bestå som én eller flere typer/varianter. Motsatsen kalles episodisk og opptrer typisk periodevis. Klasehodepine er et eksempel på dette, i det lidelsen finnes både som episodisk klasehodepine (eCH) og kronisk klasehodepine (cCH). Sykdommen som sådan er imidlertid kronisk, fordi den kan vare livet ut i begge tilfeller.

## Se også
* Kronisk smerte

## Referanser
Mont Ventoux

**Mont Ventoux** er et fjell i regionen Provence sør i Frankrike, 20 km nordøst for Carpentras i Vaucluse. Med sine 1 911 meter over havet, er det det største fjellet i området, og har fått tilnavnet «Giganten i Provence». Fjellet ligger på grensen til departementet Drôme.

Selv om Mont Ventoux geologisk er en del av Alpene, anses det ofte å være skilt fra dem, på grunn av manglende fjell av samme høyde i nærheten. Det står alene nord for Luberon-massivet, adskilt av Monts de Vaucluse, og like øst for Dentelles de Montmirail. Toppet av fjellet er kalkstein uten vegetasjon eller trær, noe som gjør at fjellets nakne topp ser ut til å være snødekt hele året rundt (snøen ligger faktisk fra desember til april). Den isolerte beliggenheten med utsikt over Rhône-dalen gjør at den dominerer hele regionen og kan ses på flere mils avstand på en klar dag.

## Tour de France
Veien opp til Mont Ventoux er en av de mest krevende i sykkelrittet Tour de France, og har (pr. 2017) vært en del av rittet seksten ganger (ti av dem med målgang på toppen) siden 1951. I 2016 ble etappen til Mont Ventoux forkortet med 6 km dagen før, etter et værvarsel om kraftig vind på toppen. Etappen endte da ved Chalet Reynard på 1435 meter. Fjellet ble verdenskjent da den engelske syklisten Tom Simpson mistet livet her 13. juli 1967 som følge av amfetamin- og alkoholbruk i kombinasjon med overoppheting.

## Referanser


## Eksterne lenker
*
Tungenes

**Tungenes** er den nordligste spissen på Nord-Jæren og ligger i Randaberg kommune. 

Tungenes er en omgitt av sjø på tre sider. Mot vest ligger Kvitsøy og åpne havet, mot øst Ryfylkefjordene med sitt øy- og fjellrike, og mot nord den åpne Boknafjorden med Karmøy og Haugalandet som neste stopp.

Tungenes er et yndet utfartssted for befolkningen på hele Nord-Jæren og for utenlandske turister. Den største attraksjonen er utvilsomt Tungenes fyr som ble opprettet i 1828.
Kreti og pleti

**Kreti og pleti** er et uttrykk som betyr «hvem som helst», «Gud og hvermann».

Opphavet til uttrykket kom opprinnelig en gammel oversettelse av Bibelen, på hebraisk *Kĕrethiy* og *Pĕlethiy*, og brukes om to filistinske folkeslag i Kong Davids livvakt som var leiesoldater. De hadde henholdsvis oppgaver som bødler og budbringere.

Begrepet brukes nedlatende da kong David, som var en konge av Israel, benyttet seg av utenlandske leiesoldater som måtte bli belønnet med gaver for å stille opp.

I King James-versjonen av Bibelen er *«the Cherethites and the Pelethites»* å finne i 2. Samuelsbok 8,18, 15,18, 20,7 og 20,23, 1. Kongebok 1,38 og 1,44 og 1. Krønikebok .18,17.

I de norske oversettelsene fra 1900-tallet og utover brukes bare «livvakten». Livvakten, både *kreti og pleti*, stod under kommandoen til Benaja, sønn av Jojada.

I Bibel-oversettelser fra 2011 og utover, brukes ordene «kreterne» og «pleterne» om folkeslagene.

## Referanser
Vardeneset

**Vardeneset** er et sogn, en grunnkrets og et strøk i Tasta bydel i Stavanger, nordvest for sentrum.

Per 1. januar 2020 bodde det 1706 mennesker i grunnkretsen Vardeneset, som er en grunnkrets i delområdet Ytre Tasta.

Vardeneset menighet (eller sogn) ble eget sogn i 1995, utskilt fra Tasta prestegjeld 1. mai 1995. Menigheten har to kirker, Vardeneset kirke og Austre Åmøy kapell. Per 1. januar 2010 bor det 6&nbsp;444 mennesker i Vardeneset sokn.

Vardeneset Ballklubb er bydelens fotballag. 
## Referanser
Helleristningene på Aubeberget

**Aubeberget** er en liten haug i Stavanger med et felt av helleristninger fra bronsealderen.  

Haugen ligger like ved Hafrsfjord, på Sunde i Madla bydel.  Dette er nedenfor Aubeberget borettslag, ved en fotballøkke. Som kulturminne fra bronsealderen er helleristningene automatisk fredet etter kulturminneloven.  Riksantikvarens ID-nummer er 54248. 

Feltet består av 96 figurer, fordelt på tre felt i svaberget.  En gruppe ligger i den vestlige delen, like ved foten av svaberget. To grupper ligger lenger øst og noe høyere på berget. De fleste figurene har båtmotiv, men her er også hjulkors og sirkler.  Det største skipet er 2,10 meter langt, og det nest-største er 1,90 meter.
Tolv skålgroper er synlige, i ulik størrelse.  Også to store flyttblokker hundre meter sørvest for svaberget har skålgroper.  Tre ovale figurer i Aubeberget er blitt tolket som en framstilling av fotsåler. Her er også enkelte figurer som ikke har latt seg tolke.

Mellom de tre gruppene i feltet har en oppdaget en enslig skålgrop og restene av en skipsfigur. Dette har gitt mistanke om at flere figurer har gått tapt, kanskje ved forvitring av berget.

Helleristningene på Aubeberget ble oppdaget av arkeologistudenten Bjørn Myhre i årsskiftet 1958/1959.  Et tynt lag med lav dekket mange av ristningene, men dette ble fjernet like etter funnet.  Ristningene er relativt grunne, og mange lot seg kun kartlegge ved hjelp av kunstig lys. Selv om ristningene nå er rødmalte, kan de være vanskelige å oppdage.  

Ved foten av berget er det også funnet en vestlandsøks (steinøks), en slipehelle og en del flintavslag.

Det er ikke skiltet fram til helleristningene, men det er satt opp et opplysningsskilt fra Arkeologisk museum i Stavanger ved feltet.  Like i nærheten finnes også spor etter et naust fra jernalderen.  

Navnet Aubeberget skal ha opphav i kallenavnet Aubø'en, brukt om Ola Olsen fra Nedstrand.  Han hadde vært husmann på Aubø i Sjernarøy før han bosatte seg på Sunde.

## Se også

* Fluberget - nærliggende fornminnefelt

## Bildegalleri

## Referanser



## Eksterne lenker
* Aubeberget ved Hafrsfjord (Bilder på heimskringla.no)
* Helleristninger i Norden 
*
Rudlå

**Rudlå** er et område i Stavanger kommune kjent for sine helleristninger. Lars Hertervigs plass ligger ved foten av Rudlåparken. Rudlåparken har store trær som er viktige for områdets grønne preg. Området har gode solforhold og ligger på Kampen, like ved Bjergsted og Gamle Stavanger.

Helleristningsfeltet er relativt lite og fra ca år 1800-500 f.Kr., dvs. bronsealderen. Feltet har 20 motiver: Skip, ringfigurer (hjulkors), fotsåler, øks og skålgroper. De er nedslitt og dermed vanskelige å identifisere. Øksefigurer er svært sjeldne, og i Rogaland finnes de ellers bare på Austre Åmøy. I Stavanger kommune er det andre store helleristningsfelter fra samme tid både ved Hafrsfjord (Fluberget på Revheim, Aubeberget på Sunde) og på Meling på Austre Åmøy.

## Referanser
Oracle (selskap)

**Oracle Corporation** er et amerikansk, børsnotert selskap som utvikler IT-verktøy for databaselagring, selskapsplanlegging (ERP)  og systemer for kunderelasjonshåndtering (CRM). Hovedkvarteret er i Redwood City utenfor San Francisco. Grunnlegger og direktør er Larry Ellison.

## Historikk
Selskapet ble grunnlagt i 1977 under navnet *Software Development Laboratories (SDL)*, og har kontorer i 145 land, med i alt om lag 55&nbsp;000 ansatte. Blant programvareselskap er bare Microsoft større (2008). 

Børsnoteringen skjedde i 1986. Etter en langvarig strid tok Oracle kontroll over selskapet PeopleSoft i desember 2004. Året etter kjøpte Oracle også det tyske selskapet Siebel Systems for nesten 6 milliarder dollar. Og i januar 2008 annonserte Oracle at de kjøpte BEA Systems for om lag 7,2 mrd dollar.

Selskapets viktigste produkt er Oracle Database, en SQL-basert, fleksibel databaseløsning. Den ble utviklet for PC på plattformen MS-DOS i 1984, og i 2006 utviklet Oracle sin første Oracle database for Linux, sammen med Red Hat.

Den viktigste konkurrenten er det tyske programvareselskapet SAP.

## Referanser


## Eksterne lenker
*
Revheim

**Revheim** er et strøk i Madla bydel i Stavanger kommune. Området ligger i den solfylte vesthellingen ned mot Hafrsfjord. Området er kjent for sine mange fornminnefunn. Mest severdig i dag er vel helleristningsfeltet på Fluberget ikke langt  unna. I Revheimsmyrå ble de berømte bronselurene funnet. De kan i dag beundres i utstillingen på Arkeologisk museum i Stavanger.

Navnet Revheim finnes også andre steder i Norge, blant annet på Osterøy i Vestland fylke.

## Se også
* Revheim kirke
* KNM Harald Hårfagre ligger like i nærheten
* Revheim skole

## Eksterne lenker
* Revheim-utgravingene ark.museum.no
* Revheimfunnene, artikkel hos Store norske leksikon
* ''Gaver til gudene'', artikkel om Revheimfunnene og andre funn fra eldre bronsealder hos Norgeshistorie.no
Elia Suleiman

**Elia Suleiman** (født 1960) er en palestinsk regissør og skuespiller som er mest kjent for filmer som *[[Gud griper inn]]* (2002) og ''It Must Be Heaven'' (2019).

Suleiman er født i Nasaret 1960, reiste til London som 17-åring, jobbet svart på studentvisum i New York fra 1982 til 1993 og lærte både skuespilleri og filmproduksjon. Han har lagd filmer siden begynnelsen av 1990-tallet og har siden 1994 vært foreleser i filmkunnskap ved Birzeit University i Palestina.  

Han regidebuterte i 1990 med dokumentaren *Introduction to the End of an Argument* sammen med Jayce Salloum. Han hadde regien på filmsegmentet *Homage by Assassination* i 1993-filmen *Harb El Khalij... wa baad* (*The Gulf War... What Next?*), som var «Dagbok-film» som var kritisk til Gulfkrigen i 1991. Han spillefilmdebuterte i 1996 med *[[Chronicle of a Disappearance]]*, en film som samme år innbrakte ham "Luigi De Laurentiis Award" ved Filmfestivalen i Venezia. I 2002 vant han både juryprisen og den internasjonale kritikerprisen i Cannes for sin andre spillefilm, *[[Gud griper inn]]*. Han ble også nominert til Gullpalmen. I 2007 regisserte han segmentet *Irtebak* i den franske filmen *Chacun son cinéma*. I 2019 hadde han både regi, manus, produsent og spilte hovedrollen i ''It Must Be Heaven'' som vant to priser under Filmfestivalen i Cannes og ble nominert til Gullpalmen. 

Han har også produsert, samt skrevet manus til flere av sine filmer. 

Suleiman har vunnet flere internasjonale filmpriser. Han satt i juryen ved Filmfestivalen i Cannes i 2006.

Hans filmatiske stil har ofte blitt sammenlignet med Jacques Tati og Buster Keaton.

## Filmografi
### Regi
* *[[It Must Be Heaven]]* (2019)
* *Chacun son cinéma* (segment *"Irtebak"*) (2007)
* *[[Gud griper inn]]* (*Yadon ilaheyya*) (2002) 
* *Cyber Palestine* (kortfilm) (1999) 
* *The Arab Dream* (kortfilm) (1998)
* *[[Chronicle of a Disappearance]]* (1997) 
* *War and Peace in Vesoul* (dokumentar) (1997) 
* *Harb El Khalij... wa baad* (*The Gulf War... What Next?*) (segmentet kalt *"Homage by Assassination"*) (1993)
* *Introduction to the End of an Argument* (dokumentar) (1990)

### Manus
* *[[It Must Be Heaven]]* (2019)
**[[Gud griper inn]]* (*Yadon ilaheyya*) (2002) 
* *Cyber Palestine* (kortfilm) (1999) 
* *Chronicle of a Disappearance* (1997) 

### Produsent
* *[[It Must Be Heaven]]* (2019)
**[[Gud griper inn]]* (*Yadon ilaheyya*) (2002) 
* *Chronicle of a Disappearance* (1997) 

### Skuespiller
* *[[It Must Be Heaven]]* (2019)
**Chacun son cinéma* (segment *"Irtebak"*) (2007)
* *[[Bamako (film)|Bamako]]* – Cow-boy (2006)
* *[[Gud griper inn]]* – E.S. (2002)
* *Harb El Khalij... wa baad* (*The Gulf War... What Next?*) (1993)

## Referanser


## Eksterne lenker
* 
*  Intervju fra 2005 på Youtube
Charlotte (navn)

**Charlotte** er et opprinnelig fransk kvinnenavn som kan bety «fri mann» eller «hær». Navnet er i dag populært navn i mange land, blant annet i New Zealand, Australia og Belgia.

## Etymologi
*Charlotte* er en fransk feminin form av *Charlot*, en tidligere fransk kjæleform av *Charles*, den franske formen av *[[Karl]]*. Dette navnet er i flere kilder knyttet til norrøne *karl*, «fri mann», men nyere kilder hevder navnet heller er dannet som en kortform av *Háriolus*, en kjæleform av germanske navn som begynte med *Charja-* eller *Harja-*, som betyr «hær».

*Charlotta* er en svensk form av navnet, og *Karlotte* en norsk form.

## Utbredelse
*Charlotte* ble tatt i bruk i Storbritannia og i Skandinavia på 1600-tallet. Formen *Charlotta* er kjent i Sverige fra 1652 og var et svært vanlig navn på midten av 1800-tallet. Den norske formen *Karlotte* var mest brukt fra slutten av 1800-tallet og frem til ca 1940.

*Charlotte* har vært et populært navn i USA fra rundt 2010-årene.

I Sverige var *Charlotta*, *Charlotte*, *Charlott* mest brukt rundt år 1900 og igjen i 1960- og 1970-årene. I Danmark var *Charlotte* mest brukt i 1960- og 1970-årene. Navnet *Charlotte* var populært i Norge i 1880- og 1890-årene og igjen fra 1970- til 2010-årene og hadde en popularitetstopp med 0,8 % i 1990.

*Charlotte* og relaterte navn har navnedag i flere land:

*Charlotte* er i dag et populært navn i mange land, og har de seneste årene vært svært populært som navn på jentebarn født i New Zealand, Australia og Belgia.

|}

## Kjente personer med navnet
Personene i listen er ordnet kronologisk etter fødselsår.
* Charlotte Amalie av Danmark og Norge (1650–1714), dronning av Danmark-Norge.
* Charlotte Bronte (1816–1855), britisk forfatter
* Charlotte Block Hellum (1911&ndash;2005), norsk kunsthåndverker
* Charlotte Gainsbourg (født 1971), britisk-fransk skuespiller og sanger
* Charlotte Glaser Munch (født 1972), norsk forfatter
* Charlotte Hatherley (født 1979), engelsk sanger og bassgitarist
* Charlotte Kalla (født 1987), svensk langrennsløper
* Lisa Charlotte Baudouin Lie (født 1980), norsk forfatter og kunstner
* Charlotte av Storbritannia (født 2015), britisk prinsesse

## Referanser


## Eksterne lenker
*
Tarek Al Eryan

**Tarek Al Eryan** (født 1963) er en palestinsk-amerikansk filmregissør som ved siden av film har produsert en rekke musikkvideoer og reklamefilmer. Han er også kjent under navnene *Tarek El'eryan* og *Tarek Eryan*.

Eryan er født i Kuwait av palestinske foreldre, men har i flere år vært bosatt i Egypt og USA. Han er sønn av TV-produsent Riad Alarian. 

Han har siden 2006 vært gift med den syriskfødte sangerinnen Asalah Nasri (f. 1969). Han har fire barn fra et tidligere ekteskap.

Han er utdannet innen kunst og film ved Southern Illinois University.

## Produksjon
### Filmer

* *The Emperor* (*El Imbarator*) 1989 (Director and Producer).
* *Le Pasha* (*El Basha*) 1992 (Director, Producer, and Story).
* *Snakes and Ladders* (*El Selim Wi El Taaban*) 2001 (Director, Producer, Co-Screenwriter, and Story).
* *Tito* 2004 (Director, Producer, and Story).
* *[[A Girl Left Behind]]* (Director)
* *Aswar EL Qmar* (Director)
* *New Life* (Director, Screenwriter)

### Musikkvideoer (regi og produsent)

Regissert og produsert over 50 musikkvideoer, inkludert:
* Amr Diab (Ragaain, Nour Elaine, Awedouny).
* Hany Shaker (Ghalta).
* Warda (Mawasem, Ergaa Lehiatak).
* Kazem Al Saher (ElRahil, Ya Mdalel, Bait Elana, Eghsely BelBarad).
* Latifa (Nar, Taloumony Eldonia).
* Asalah Nasri (Ya Magnoun , Ma oltish, Eetef Habibi, Fien Habibi, aktar, arod leeh).
* Assy Elhelany (Ahebak gidan).
* Hameed El Shaery and Hisham Abbas(Einy).
* Moustafa Amar (El Soud Oiouno, El leila Dob, Ya Ghazali, Aisheen). 
* Nagwa Karam (Ma Hada Lahda, Ashega, Nadmana).
* Ahlam (3aish Haiatk, Ahsan).
* Ehab Tawfik (Elayam El helwa).
* Nawal Al Zoghbi (Rohy Ya  Rohy).
* WAMA (Tehlefly asaka’, Da kalam, Ya ghali alaya).
* Mohamed Mounir (Laila).
* Medhat Saleh (Allah Ya Seedi).
* Khaled Sleim (Aeish).
* Mohamed Mohy (Ahl El Malama).
* Hany Adel(Medy Adeik).

### Reklame (regi)

Over 300 reklamer, inkludert:
* Coca Cola Campaign.
* Sprite.
* Tourism Promotion (Egypt).
* Tourism Promotion (Dubai).
* Americana food Campaign.
* Channel Launch Campaign (Zoom).

### Priser
Over 15 lokale og internasjonale priser, blant annet:
* Cairo film festival 1990 (*The Emperor*).

## Referanser


## Eksterne lenker
* 
*
Akram Al-Ashqar

**Akram Al-Ashqar** (født 1982) er en palestinsk kortfilmregissør og IT-arbeider. Han har blitt tildelt flere Internasjonale utmerkelser innen kortfilm.

Al-Ashqar begynte allerede som barn å lage kortfilmer med sitt videokamera. I 2006 lagde han dokumentarfilmen *First Picture* (produsert av the Arab Institute of Film). Historien skildrer livet til et palestinsk barn i flyktingeleiren Tulkarm som har begge foreldrene i israelsk fengsel. Han har også lagd kortfilmene *Red, Dead and Mediterranean* (2006) og *Paper War * (2007), samt vært produsent for kortfilmen *Five Boys and A Wheel* (2016). Han har lagd 12 filmer i perioden 2006–2014, halvparten dokumentarer. Filmene er lite kjent i utenfor Vest-Asia.

Han var ansatt som Virtual Film Festival Organizer ved Istanbul Independent Film Festival fra 2011 til 2015, assistant professor ved Al-Quds University fra 2010 til 2015, deretter project manager ved Royal Film Commission i Jordan  frem til 2018. Han har jobbe frilans som filmskaper siden 2002.

## Internasjonale utmerkelser
* Egypt-prisen i 2004.
* Mexico Award, 2017.
* Algeria Award, 2017. 
* Sultanate of Oman Award i 2018.

## Filmene hans
* Red, Dead & Med, 2006.
* Palestine, Summer, 2006.
* Paper War, 2007.
* First Picture, 2007.
* Five Boys and A Wheel, 2016.

## Referanser
Helga Rullestad

**Helga Rullestad** (født 27. mars 1949) er en norsk politiker, som representerer Karmøy Arbeiderparti. Hun har drevet med lokalpolitikk siden midten av 1980-tallet og var representant i Karmøy Kommunestyre 1987-2011. Hun var også vararepresentant for Stortinget (1997–2005) og varaordfører for Karmøy Kommune 2003-2011. I 1984 organiserte hun dekkbeisaksjonen om råteskader i bordkledningen. Mer enn 1000 huseiere gikk til rettssak mot malingsfabrikanten Jotun i den største forbrukeraksjonen noensinne i Norge.

## Eksterne lenker
*
Jutta av Sachsen

**Jutta av Sachsen** var navnet på to halvsøstre, begge døtre av hertug Albrecht I av Sachsen (død 1261).

* Jutta av Sachsen (dansk dronning) – (f. ca. 1223, d. ca. 1267)
* Jutta av Sachsen (d. 1287) – (f. ca. 1240, d. 1287)
En av disse to Jutta ovenfor giftet seg som enke med borggreve Burkhard VIII von Rosenberg av Magdeburg.
G. E. Moore

**George Edward Moore**, vanligvis kjent som **G.E. Moore**, (født 4. november 1873 i London, død 24. oktober 1958 i Cambridge) var en fremtredende og innflytelsesrik britisk filosof ved University of Cambridge. Sammen med Bertrand Russell, Ludwig Wittgenstein, og (før dem) Gottlob Frege, var han en av grunnleggerne av den moderne analytiske tradisjonen i filosofi.

## Referanser


## Eksterne lenker
*
Schaube

**Schaube**, også skrevet **shaube**, er en vid, kappeliknende, knelang jakke med bred pelskrage som i forskjellig utforming var en viktig del av den tyske og europeiske klesmoten i renessansen fra omkring 1490 til 1550.

## Historikk

## Se ellers
* Tappert, ermeløs overkappe, våpen- eller heroldkappe
* Jakke, kappe, frakk
* Cape

## Eksterne lenker
* 
* Om schauber for kvinner
Bhojpuri

**Bhojpuri** er et indoarisk språk som snakkes av over 39 millioner mennesker i de indiske delstatene Bihar, Jharkand og Uttar Pradesh, samt i tilgrensende deler av Nepal. Det snakkes også av store antall i andre land, blant annet av over 300&nbsp;000&nbsp;mennesker på Mauritius.

Bhojpuri er del av gruppa biharispråk, som inkluderer blant annet maithili og magadhi. Denne er igjen del av den østlige sonen av indoariske språk, som foruten disse inkluderer blant annet bengali og oriya.

## Referanser


## Eksterne lenker
* Bhojpuri - UCLA Language Materials Project, University of California Los Angeles (UCLA).
Nils Lid

**Nils Lid** (født 16. januar 1890 på Voss, død 30. april 1958, var en norsk folkelivsforsker (etnolog), språkforsker og folklorist.

Lid kom seint i gang med sin utdannelse. Han tok middelskoleeksamen i Nordfjordeid 1910 og artium to år etter på Voss, og begynte å studere filologi i 1913, samtidig som han arbeidet som lærer og journalist. Han tok embetseksamen med hovedfag i norsk 1918. Han ble nå lektor ved Voss offentlege Landsgymnas 1918-23, samtidig som han 1920–28 var universitetsstipendiat i folkeminnevitenskap, og fra 1924–1940 fast knyttet til Instituttet for sammenlignende kulturforskning, hvor han var leder av de folkloristiske og etnologiske undersøkelsene. Her redigerte han skriftserien *Ord og Sed* 1934-47, som i hovedsak inneholdt spørrelister viet ulike kulturhistoriske tema, men også noen småartikler. Skriftet ble utvidet til tidsskriftet *Norveg*, med undertittelen «Ny serie av Ord og Sed», som Nils Lid redigerte fra 1951 til sin død i 1958.

Lid tok sin doktorgrad i 1924 med avhandlingen *Norske slakteskikkar, med jamføringar fra nærskylde umråde*. Fra 1935 til 1940 var han dosent i nynorsk ved Universitetet i Oslo, og fra 1940 til sin død, professor i norsk folkelivsgransking (etnologi) ved Universitetet i Oslo.

I Norsk folkeminnelags skrifter har han gitt ut sju bind av Storakers samlinger og et bind av Wilhelm Mannhardts,  norske samlinger fra 1860-årene. Lid var også engasjert i språkforskning, og behersket flere språk, blant annet samisk, finsk og estisk. Han har levert bidrag til stedsnavnstolking og etymologi.

Noen av hans viktigere artikler er publisert i *Trolldom: Nordiske studiar*, som kom ut til hans 60-årsdag i 1950.
__NOTOC__
Lid ble æresdoktor ved Åbo Universitet i 1955 og er innehaver av Finlands hvite roses orden.
## Familie
Han var sønn av gårdbruker Ola Gitleson Lid (1859–1928) og Maria Josefsdotter Bjørgum (1855–1941), og var bror til  Johannes Lid (1886–1971) som ble botaniker. Nils giftet seg i 1920 med Dagny Fosse (1892–1958) og datteren Helga Lid (1924–2009) ble gift med høyesterettsadvokat Johan Hjort (1922–2001).

## Bibliografi
* *Norske slakteskikkar med jamføringar frå nærskylde umråde*. Videnskabsselskabets skrifter. II. Hist.-filos. klasse 1923, No. 4. Jacob Dybwad. Kristiania 1924.
* *[[Wilhelm Mannhardt]] og hans samling av norske folkeminne*. Norsk Folkeminnelags skrifter nr. 24. Oslo 1931.
* *Trolldom. Nordiske studiar*. Utgjevne som festskrift til sekstiårsdagen 16. januar 1950. Oslo 1950.

## Referanser


## Kilder
* Nils Lid i Store norske leksikon.
* Helge Refsum, Nils Lid, i *Norsk biografisk leksikon*, bind VIII, 1938.
* Reidar Th. Christiansen: «Nils Lid in memoriam» (s. 1-6). *Norveg. Folkelivsgransking* 6. Universitetsforlaget. Oslo 1959.
* «Nils Lids forfatterskap 1950-1959» (s. 299-301). *Norveg. Folkelivsgransking* 7. Universitetsforlaget. Oslo 1960.

## Eksterne lenker
* Digitaliserte bøker av Lid og om Lid hos Nasjonalbiblioteket
Maithili

**Maithili** er et indoarisk språk som snakkes i den indiske delstaten Bihar og i den østlige Tarai-regionen i Nepal. Språket tilhører gruppa biharispråk, som er del av den østlige sonen av de indoariske språkene. Andre biharispråk er blant annet bhojpuri og magadhi; andre språk i den østlige sonen er bengali og oriya.

Maithili har hatt en rik litteraturtradisjon helt siden det 15. århundre. En av de største litterære personene i maithili er poeten Vidyapati, som levde på 1300- og 1400-tallet.

## Referanser


## Eksterne lenker
* Maithili - *UCLA Language Materials Project*, University of California Los Angeles (UCLA).
Heringsdorf (Øst-Holstein)

**Heringsdorf** er en kommune i kretsen Øst-Holstein i Schleswig-Holstein, Tyskland. Heringsdorf ligger i Oldenburglands amt.

## Referanser


## Eksterne lenker
*
KulturCentralen

**KulturCentralen** er et kompetansesenter som bidrar til kulturarrangementer i Larvik, men som også gjennomfører egne prosjekter. KulturCentralen er navnet på konseptet som en av de fire gruppene kulturpiloter har arbeidet med siden april 2005. Den har om lag 40&ndash;50 medlemmer (per 8. april 2008).

I samarbeid med Østnorsk jazzsenter avholdt KulturCentralen improvisasjonskurs for ungdommer med den svenske pianisten Maggi Olin og saksofonisten Cennet Jonsson  12. april og 13. april 2008. De er begge komponister. I løpet av to dager stod de svenske musikerne i spissen for en workshop, samspill og improvisasjonstrening.

Kontaktperson er Sylvelin Hege Sevilhaug.

## Eksterne lenker
*
Nils-Ingar Aadne

**Nils-Ingar Aadne** (født 10. september 1982 i Andebu, Vestfold) er en norsk standupkomiker og langrennsløper. Aadne begynte med stand-up i 2003, og ble komiker på heltid i 2006. Etter tre år ble han kåret til årets nye stand-up-navn av ''VG'' og to år senere ble han nominert til Stå-opp-prisen. Høsten 2007 produserte han sitt første enmannsshow på Papirhuset i Tønsberg; *[[En time o-fag med Nils-I]]* ble ifølge Stand Up Norge mottatt med «svært gode tilbakemeldinger». 

Aadne har samarbeidet med komikere som Dagfinn Lyngbø, Dag Sørås, Thomas Giertsen og Sigrid Bonde Tusvik. Han har vært fast medlem i programmet *[[Komiker i arbeid]]* og som sidekick for Thomas og Harald i *[[Senkveld]]* gjennom fire sesonger på TV 2. Han har også vært panelmedlem i *Underhuset* og programleder for flere programmer på TV 2, blant annet *Underholdningsåret*. I tillegg har han gjestet programmer som *[[Roast fra Chat Noir]]*, *[[Nytt på Nytt]]* og ''Brille''.

Aadne vant prisen for årets gjennombrudd under Komiprisen 2011.

## Stand-up
Han begynte med stand-up i 2003. Han har jobbet på heltid som komiker siden 2006. I 2005, 2006, 2007 og 2009 gjestet han Feelgood Scenes Humorgalla. Høsten 2007 skrev, produserte og gjorde han sitt første helaftens show, «En time o-fag med Nils-I» som ble godt mottatt av publikum.

* 2023 &ndash; Humorgalla med Steinar Sagen, Marlene Stavrum, Erlend Osnes og Frida Homlung. 
* 2021 &ndash; Da var det oss. Soloshow på Norgesturné.
* 2019 &ndash; Humorgalla med Else Kåss Furuseth, Tore Sagen, Mathias Luppichini og Paul Myrenhaug.
*2014 &ndash; Ego. Soloshow på Centraltheatret og Norgesturné.
*2010 &ndash; Julelatter 2010. 76 forestillinger på Hovedscenen på Latter med Anne-Kat. Hærland, Dagfinn Lyngbø og Are Kalvø
* 2008 &ndash; Julelatter 2 på Latter i Oslo. 40 forestillinger med Ørjan Burøe, Jonna Støme og Magnus Jørgensen
* 2007 &ndash; «En time O-fag med Nils-I» – Latter, Oslo og Papirhuset Teater, Tønsberg
* 2007 &ndash; Se og Hørs vinterturné med Thomas Brøndbo
* 2006 &ndash; John Cleese om kreativitet : opptreden i Oslo Spektrum
* 2006 &ndash; Nykommerturné med Jonas Bergland, Dag Sørås og Sigrid Bonde Tusvik
* 2006 &ndash; Se og Hør-turné med Gaute Ormåsen

## TV
* 2011 &ndash; Fast medlem av panelet i *[[Komiker i arbeid]]* på TV 2 (seks programmer)
* 2011 &ndash; Gjest i programmet *[[Roast fra Chat Noir]]* på TVNorge (to ganger)
* 2012 – Fast innspill i talkshowet *[[Senkveld med Thomas og Harald]]*
* 2012 &ndash; Fast medlem av panelet i *[[Komiker i arbeid]]* på TV 2 (ti programmer)

## Regi
* 2008 &ndash; re:Revy – UKErevyen 2008 på Norges Handelshøyskole. 21 forestillinger i Aulaen på Norges Handelshøyskole,  publikumere, terningkast 4 i Bergens Tidende og Bergensavisen.
* 2007 &ndash; Det Norske Russeteater – Askim Russerevy 2007. 5 forestillinger i Askim Kulturhus,  publikummere, terningkast 6 i Smaalenenes Avis.

## Referanser


## Eksterne lenker
* 
* Stand-Up Norge: Profil Nils-Ingar Aadne
*
Draugen prøver rom

**Draugen prøver rom** er et norsk vandresagn (klassifisert som ML 4070 i Reidar Th. Christiansens katalog over vandresagn). Sagnet er kjent fra Møre og nordover kysten til Troms.

I kortform er innholdet slik:

*Et fiskerlag opplever stadig at det er uorden i båten når de skal ut om morgenen. En av dem tilbyr seg at han skal holde vakt, og om natta får han se en draug som kommer opp av sjøen og klatrer opp i båten. Draugen setter seg på fremre tofte og sier «Her høver det meg ikkje».  Slik prøver han toftene bakover til han finner en som passer ham. Noen dager senere kullseiler båten og den mannen som rodde på tofta som passa for draugen, kom bort på sjøen.*
Thomas Arnesen

**Thomas «Hansken» Arnesen** (født 18. januar 1972) er en norsk bandymålvakt som har vunnet flere NM-medaljer for Stabæk Bandy samt gullhjelmen i Bandy-VM i 1999. Han er regnet som en av de største profilene i Stabæk gjennom alle tider.

## Meritter
* NM-gull veteran 2016
* NM-gull Old Boys 4/3 – 2009 (6-3 seier mot Solberg)
1 NM-gull junior 1989
* Gullhjelmen for VMs beste målvakt 1999, All Star-laget i europacupen 1994 & 1997, All Star-laget i Rossia i Russland 1994 
* 8 NM-gull senior + , 8 seriemesterskap, 4 bronse i europacupen + 62 A-landskamper for Norge.
350 A-kamper for Stabæk IF.

I 2006/2007-sesongen hadde «Hansken» Arnesen et comeback i Eliteserien for Høvik.
EUs alminnelige lovgivningsprosedyre

**EUs alminnelige lovgivningsprosedyre** (også kalt Den ordinære regelverksprosedyren eller Fellesskapsmetoden (engelsk: *Community Method*)) er den prosedyre som benyttes av Den europeiske unions (EUs) lovgivende institusjoner i over 90 prosent av alle rettsakter. Prosedyren innebærer at både Europaparlamentet og Rådet må godkjenne Europakommisjonens lovforslag. 

## Historie
Denne lovgivningsmetoden ble innført ved Maastricht-traktaten i 1993 og er hjemlet i Roma-traktaten artikkel 251. Prosedyren ble utvidet i Amsterdamtraktaten i 1999. Prosedyren ble kalt *medbestemmelsesprosedyren* ettersom både Rådet og Parlamentet måtte godkjenne lovforslag, i motsetning til den vanligste prosedyre på den tiden der Parlamentet bare hadde en rådgivende funksjon. Etter Lisboa-traktatens ikrafttreden 1. desember 2009 er dette den ordinære lovgivningsprosedyre i EU, og prosedyren fikk den nåværende betegnelse.

## Utarbeidelse av lover
Kommisjonen vurderer før den tar initiativ til nye lover, eventuelle økonomiske, sosiale og miljømessige konsekvenser, såkalte konsekvensanalyser. Forslagene legges deretter ut til høring hos interesserte parter, organisasjoner, myndigheter og representanter for næringslivet og det sivile samfunn. Publikum og virksomheter kan delta på høringen, på webstedet Offenlige høringer.

De nasjonale regjeringene kan ta forbehold dersom de mener at det i samsvar med nærhetsprinsippet, ville være bedre å behandle en sak på nasjonalt plan, fremfor på EU-plan.

## Vedtakelse av lover
Kommisjonens lovforslag gjennomgås av Europaparlamentet og Rådet. Dersom Rådet og Europaparlamentet ikke blir enige, behandles saken en gang til. Ved andrebehandlingen kan parlamentet og Rådet foreslå endringer. Europaparlamentet kan blokkere et lovforslag, dersom det ikke er enig med Rådet.

Dersom de to institusjonene blir enige, kan lovforslaget vedtas. Ved uenighet vil saken gå til megling. Både Rådet og Europaparlamentet kan nedlegge veto mot lovforslaget, dersom det ikke kommer til enighet.

## Referanser


## Kilder
* Utenriksdepartementets omtale av Lisboa-traktaten, Europaportalen
* Europakommisjonens beskrivelse av prosedyren  (dansk)
Sjødraugane og landdraugane

**Sjødraugane og landdraugane** er et vandresagn (klassifisert som ML 4065 i Reidar Th. Christiansens vandresagnkatalog). Sagnet har vært fortalt både i norsk og samisk tradisjon og har vært kjent fra Tjøtta i Nordland til Petsamo i finsk Lappmark.

I kortform er sagnet slik:

:*I et fiskevær hendte det en gang at de hadde for lite brennevin til jul, og en gutt ble sendt ned til naustet for å hente mer. Da han hadde fått tappet opp en kanne, fikk han se at det satt en stor [[Draug (vesen)|draug]] i døråpningen og stengte vegen for ham. Han slengte kanna mot draugen så han falt ned i sjøen. Gutten sprang opp alt han kunne, men han hørte at en flokk av drauger kom etter ham. Da han kom til kirkegården, hoppet han over muren og ropte: Opp alle dere som ligger her og hjelp meg! Da han hoppet over den øvre kirkegårdsmuren så han draugene komme som en saueflokk over den nedre, men nå reiste også de døde seg fra gravene. Da han sprang videre hørte han glamet av et voldsomt slagsmål.*

:*Folkene hjemme ville ikke tro ham, men da de kom til kirken juledagsmorgen, fikk de se at området fra kirkegården og ned til sjøen var strødd av likkisteplanker og vrakgods som draugene og daudingene hadde brukt som våpen.*

Et lignende sagn finnes i Legenda Aurea fra 1200-tallet. En mann i Paris pleide alltid å be for de dødes sjeler når han gikk over gravene. En gang ble han forfulgt av fiendene sine og måtte rømme inn på kirkegården. Da reiste de døde seg fra gravene og gikk løs på forfølgerne som rømte. 

Dette sagnet har vært kjent i England, Tyskland og på Sicilia.
## Se også
*Draug (vesen)
## Litteratur
Olav Bø, Ronald Grambo, Bjarne Hodne og Ørnulf Hodne, *Norske segner*, Oslo:1981 Samlaget.
The Heart of Everything

***The Heart of Everything*** er det fjerde studioalbumet fra nederlandske bandet Within Temptation. Albumet ble utgitt 12. mars 2007 i Europa og 24. juli 2007 i USA. Det ble utgitt fire singler fra albumet.

*The Heart of Everything* debuterte som nummer èn på de nederlandske hit-listene. Albumet gjorde det også bra i Europa og nådde topp ti i Sveits, Belgia, Finland, Tyskland og Sverige. *The Heart of Everything* har solgt over 450&nbsp;000 på verdensbasis.

*The Heart of Everything* har også blitt utgitt som en spesialutgave med liveopptak og musikkvideoer.

## Sporliste
# «The Howling»
# «What Have You Done»
# «Frozen»
# «Our Solemn Hour»
# «The Heart of Everything»
# «Hand of Sorrow»
# «The Cross»
# «Final Destination»
# «All I Need»
# «The Truth Beneath the Rose»
# «Forgiven»

## Eksterne lenker
*
Storbymidler

**Storbymidler** er en norsk statlig tilskuddsordning med formål å bedre oppvekst og levekår for barn og ungdommer i alderen 12 til 25 år, i de 23 bykommunene som er utpekt. Det er Barne-, likestillings- og inkluderingsdepartementet som bevilger midlene.

## Eksterne lenker
* Storbymidler for 2012
* Storbymidler for 2011
Over grensen (skuespill)

**«Over grensen»**er et teaterstykke om Jan Baalsruds flukt skrevet av Bjarne Robberstad i samarbeid med Kristin E. Bjørn. Det ble uroppført av teatergruppen Ferske Scener, i samarbeid med Hålogaland Teater i Tromsø 30. mars 2008. Instruktør var Pål Øverland. Scenograf var Sunniva Bodvin. Skuespillerne var Jørn-Bjørn Fuller-Gee, Bernt Bjørn, Pernille Dahl Johnsen, Gøran Østerbøl og Espen Østman.

Stykket bygger på krigshistorien om den mislykkede Operasjonen Martin Red som i 1943 fikk fatale følger for mannskapet på skøyta «Brattholm» og to av de fremste motstandsmennene i Tromsø. Kun Jan Baalsrud kom levende fra operasjonen, og klarte med svært god hjelp fra lokalbefolkninga å flykte over grensa til Sverige. Flukten kom til å vare i to måneder og gikk fra Rebbenesøy i Nord-Troms til Sverige.

Den 30. mars 2008 var det 65 år siden Brattholm ble sprengt og på denne dagen hadde Ferske Scener premiere på *Over grensen*.

Historien om Jan Baalsruds flukt er tidligere beskrevet i David Howarths bok *[[Ni liv (bok)|Ni liv]]* («We Die Alone»), filmatisert av Arne Skouen i 1958.
Sportsmanden

***Sportsmanden*** var en norsk idrettsavis. Den ble grunnlagt i 1913 av Magnus Brænden, som var redaktør fra starten og til 1925. Formålet med *Sportsmanden* var å popularisere idrett og få flest mulig interessert. I 1932 ble bladet *[[Idrætsliv]]* opptatt i *Sportsmanden*, som deretter kom ut med to–tre utgaver i uken.  Avisen ble nedlagt i 1965.

## Noen senere kjente redaktører og journalister i avisen
* Charles Hoff
* Carsten Matheson
* Per Jorsett
* Knut Th. Gleditsch
* Finn Amundsen

## Referanser
Chorus Mixtus

**Chorus Mixtus** er det blandede studentkoret ved Det juridiske fakultet ved Universitetet i Oslo. Koret ble stiftet i 1982, i forbindelse med Justivalen – jusstudentenes studentfestival, og har vokst seg seg til å bli en tradisjonsrik del av studentlivet ved fakultetet. I dag består koret av omtrentlig 30–40 kvinnelige og mannlige sangere fra alle avdelinger på jussen. Repertoaret er bredt og spenner fra klassisk til populærmusikk. Chorus Mixtus er særlig kjent for sine medleyer. Koret har opptrådt på NRK P3 i forbindelse med P3aksjonen i både 2019, 2021 og 2023.  

Koret er en undergruppe av Juristforeningen. 

Korets øverste beskytter og maskot er Løven Rex, også kjent under navnet Bonus Pater Løvdrup.

## Diskografi
Koret feirer sine jubileum hvert femte år og spiller i den anledning inn et jubileumsalbum. Albumet fra 2022, XL, ble det første av korets album som ble digitalt tilgjengelig.

*2022 – XL
*2017 – *Rexual Feeling*
*2012 – *Chorus Mixtus - Compactus Discus*
*2008 – *Juristforeningen 100 år – Det beste fra Hoppevrinsket*
*2007 – *Dans og drikk*
*2002 – *Tyvenullto*
*1998 – *Aula*

## Eksterne lenker
* 
*
Shaun Morgan

**Shaun Morgan Welgemoed** (født 21. desember 1978 i Pietermaritzburg i Sør-Afrika) er en sørafrikansk musiker. Han er best kjent som sanger i postgrunge-bandet Seether.

## Eksterne lenker
* 
* 
* 
*
Birgit

**Birgit** er en kortform av kvinnenavnet *[[Birgitta]]* som er en form av *[[Brigida]]*, den latiniserte formen av det keltiske navnet *Brighid*. Navnet kan ha opprinnelse i de keltiske ordene *briganti*, «høy, mektig», eller *brigh*, «styke, kraft».

## Utbredelse
Navnet *Birgit* var vanlig i Norge fra 1880- til 1960-årene og hadde en popularitetstopp med 0,4 % i 1925.

*Birgit* er i dag et vanlig kvinnenavn blant annet i Tyskland, Østerrike og Sverige.

|}

## Navnedag
*Birgit* har navnedag i flere land, oftest 7. oktober. Den norske navnedagen er .

## Kjente personer med navnet
Personene i listen er ordnet kronologisk etter fødselsår.
* Birgit Strøm (1931–2007), norsk skuespiller og dukkefører
* Birgit Skarstein (1989–), norsk roer

## Referanser


## Eksterne lenker
*
FK Budućnost Podgorica

**Fudbalski klub Budućnost Podgorica** er en fotballklubb fra Montenegro. Klubben ble stiftet i 1925 i det som da var Kongeriket av serbere, kroater og slovenere. Etter andre verdenskrig byttet klubben navn til Budućnost Titograd, ettersom Podgorica fikk navnet Titograd.
Klubbens største suksess var i 1965 og 1977 da laget nådde finalen i den jugoslaviske cupen. I 1965 ble det tap for Dinamo Zagreb med 2-1, og i 1977 ble Hajduk Split for sterke og vant 2-0 etter ekstraomganger.

## Stadion
Klubben spiller sine hjemmekamper på Stadion Pod Goricom i Podgorica. Kapasiteten er 17 000. Dette er det største stadion i Montenegro, og landslaget spiller sine hjemmekamper her.

## Meritter
* **[[Montenegrinsk 1. divisjon]]:** **(7)** 2007–08, 2011–12, 2016–17, 2019–20, 2020–21, 2022/23, 2024/25
* **[[Kup Crne Gore]]:** **(4)** 2012–13, 2018–19, 2020–21, 2021–22

## Kjente spillere
* Predrag Mijatović
* Branko Brnović
* Dejan Savićević
* Anto Drobnjak
* Igor Burzanović
* Dragoje Leković
## Eksterne lenker
*
ToTheGame

**ToTheGame** er en spillside som ble startet 1. september, 2001. Siden fungerer som en spillportal med lenker til andre spillsider der man kan finne nyheter, intervjuer, anmeldelser, sniktitter, videoer og skjermbilder. Siden fungerer også som en database for utgivelsesdatoer for spill som blir sluppet i USA, Storbritannia, Skandinavia og Europa. I 2007 ble det fastslått at databasen består av over 7000 titler til alle de store plattformene, PC, PlayStation 2, Xbox, GameCube, PlayStation 3, Xbox 360, Wii, PlayStation Portable og Nintendo DS.

## Eksterne lenker
* ToTheGame.com
Jenny Downham

**Jenny Downham** (født 1964) er en britisk skuespiller og forfatter.

Downham debuterte som forfatter sommeren 2007 med ungdomsromanen *Before I Die* (norsk utgave *Før jeg dør*, 2008).

Som skuespiller har Downham spilt i filmene *Safer* (1999) og *Basil* (1998), samt i Poirot-episoden *Death in the Clouds* (1992).

## Priser og utmerkelser (utvalg)
*  – Branford Boase Award for *Before I Die*

## Nominasjoner og innstillinger til priser (utvalg)
*  – Booktrust Teenage Prize for *Before I Die* (nominert)
*  – Carnegie Medal for *Before I Die* (nominert)
*  – Lancashire Children's Book of the Year (siste innstillingsrunde: kortlistet)
*  – Guardian Award for *Before I Die* (siste innstillingsrunde: kortlistet)

## Referanser


## Eksterne lenker
* Biografi på Bookbrowse.com
*
Ximena

**Ximena** er et spansk kvinnenavn med usikker opprinnelse. Det kan muligens være dannet av mannsnavnet *[[Simon]]*.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Ximena Cuevas (f. 1963), meksikansk videokunstner
* Ximena Abarca (f. 1981), chilensk popsanger

## Referanser


## Eksterne lenker
*
Belovo

**Belovo** kan vise til:

*Belovo (Russland) – en by i Kemerovo oblast i Russland
*Belovo (Bulgaria) – en by i Pazardzjik oblast i Bulgaria
Dagmar

**Dagmar** er et kvinnenavn som kan være dannet av det slaviske navnet *Dragomir* som betyr «elsket» og «fred». Valdemar Seiers tsjekkiske dronning som døde 1212 i barsel het Margrete Dragomir, og forandret navnet til Dagmar da hun kom til Danmark.  Navnet kan også være dannet av de norrøne ordene *dagr*, «dag», og *már*, «jente, jomfru».

*Dagmey* og *Dagmor* er norrøne former og *Dagmár* en gammeldansk form av navnet.

## Utbredelse
*Dagmar* er kjent brukt i Danmark fra 1200-tallet. Formen *Dagmor* er kjent brukt i norske middelalderballader, blant annet i folkevisen «Dagmor».

Navnet *Dagmar* var vanlig i Norge fra 1880- til 1920-årene og hadde en popularitetstopp med 0,6 % i 1900.

*Dagmar* er i dag et vanlig kvinnenavn blant annet i Tyskland, Tsjekkia og Østerrike.

|}

## Navnedag
*Dagmar* har navnedag i flere land, oftest 27. september. Den norske navnedagen er .

## Kjente personer med navnet

Personene i listen er ordnet kronologisk etter fødselsår.
* Dagmar av Bohemia (1186–1212), bøhmisk‑dansk dronning av Danmark
* Dagmar av Denmark (1847–1928), dansk‑russisk russisk keiserinne
* Dagmar Dahlgren (1880–1951), amerikansk sanger og filmskuespiller
* Dagmar Godowsky (1897–1975), amerikansk stumfilmskuespiller
* Dagmar (skuespiller) (1921–2001), amerikansk skuespiller og TV‑personlighet
* Dagmar Krause (født 1950), tysk sanger
* Dagmar Havlová (født 1953), tsjekkisk skuespiller og førstedame
* Dagmar Roth-Behrendt (født 1953), tysk politiker
* Dagmar Midcap (født 1969), kanadisk tv-personlighet
* Dagmar Kestner, dansk klesdesiger
* Dagmar Korecki, engelsk smykkedesigner
* Dagmar Schultz, tysk filmregissør

## Annen bruk av navnet

* Ekstremværet Dagmar rammet Norge 26. desember 2011.

## I populærkulturen
Dagmar er tittelfiguren i Bjarne Amdahls og Alf Prøysens musikal *Hu Dagmar*, som ble satt opp på Sommerteateret i Frognerparken i 1964 med Nora Brockstedt i rollen som Dagmar.

## Referanser


## Eksterne lenker
*
Skyggebok

En **skyggebok** er en samling av magiske og religiøse tekster i Wicca- eller andre neopaganistiske tradisjoner. Ved innvielsen skriver den nye heksa av for hånd fra boka til den som har initiert henne. Hekser som ikke er aktive i en sirkel, kan lage sin egen skyggebok. Det betyr at boka er mer en personlig magisk dagbok enn en tradisjonell tekst. Dette betyr at bøkene kan variere mye, men de fleste har en kjerne som går tilbake til den skyggeboka Gerald Gardner skrev da han stiftet Wicca på begynnelsen av 1960-tallet.

Begrepet «skyggebok» har både en tradisjonell og en symbolsk betydning. Den kristne kirke så på heksene som mennesker fra skyggesiden, og boken ble derfor *skyggenes bok*. En annen forklaring er at i boken nedtegner det uvirkelige som mennesket ikke forstår, noe som er skygger av det som kan oppfattes som virkelighet.

## Se også
* Svarteboka
* Grimoire
Verdensmesterskapet i rullestolcurling

**VM i rullestolcurling** arrangeres som en *mixed* lagkonkurranse for rullestolcurlingspillere. 

Det første VM-et ble arrangert i 2002, med 9 lag, mens det til VM i 2008 er påmeldt 10 lag. 

## Mesterskap og medaljevinnere

:

## Medaljestatistikk
:
VM i rullestolcurling 2002

**VM i rullestolcurling 2002** var det første verdensmesterskapet i rullestolcurling som ble arranger. Konkurransen ble avholdt 21. – 26. januar 2002 i Sursee i Sveits. 

## Resultater
### Samlet rangering
Novokuznetsk

**Novokuznetsk** (russisk: Новокузне́цк) er en by i Kemerovo oblast i Russland. Den ligger ved elva Tom, rundt 200&nbsp;km sør for Kemerovo. Innbyggertall: 549&nbsp;870 (folketelling 2002). 

Den ble grunnlagt som en kosakk-utpost ved elva Tom, og ble opprinnelig kalt *Kuznetsk* (russisk: Кузне́цк). Det var her Fjodor Dostojevskij giftet seg med sin første kone, Maria Isajeva (1857). Josef Stalins raske industrialisering av Sovjetunionen forvandlet på 1930-tallet den søvnige byen til et stort senter for kullgruver og industri. I 1931 ble byens navn endret til Novokuznetsk, og 1932 igjen til *Stalinsk* (russisk: Ста́линск), som var byens navn til 1961, da det ble endret tilbake til Novokuznetsk igjen. 

19. mars 2007 ble kullgruven Uljanovskaja i Novokuznetsk rammet av en voldsom metan-eksplosjon som drepte over 100 personer. Gruven var den største i Kemerovo oblast, og eksplosjonen er blant de dødeligste gruveulykkene i nyere historie.

## Vennskapsbyer
*  Dallas, USA 
*  Nizjnij Tagil, Russland 
*  Pittsburgh, USA 
*  Zaporizjzja, Ukraina
*  Birmingham, Storbritannia

## Referanser


## Eksterne lenker
* 
* Reiseguide til Novokuznetsk på virtualtourist.com
Tom (sideelv til Ob)

:*For andre betydninger av ordet «Tom», se [[Tom (andre betydninger)]].*

**Tom** (russisk: Томь) er ei elv i Russland, ei høyre sideelv til Ob. Den er 871&nbsp;km lang og har et nedbørfelt på 62&nbsp;000&nbsp;km². Elva har sine kilder i Abakanfjellene (en nordlig fortsettelse av Altajfjellene), og den renner nordover gjennom Kuznetskbekkenet. Den munner ut i Ob rundt 50&nbsp;km nord for Tomsk. 

De største byene langs Tom er Mezjduretsjensk, Novokuznetsk, Kemerovo, Jurga, Tomsk og Seversk.
Grand Prix des Nations

**Grand Prix des Nations** var et individuelt temporitt for Europas ledende profesjonelle landeveissyklister. Det ble avholdt årlig i Frankrike fra 1932 til og med 2004, med unntak av årene 1939 og 1995. Rittet ble ansett som et uoffisielt verdensmesterskap i tempokjøring og som en klassiker.

Da UCI innførte det offisielle verdensmesterskapet i temporitt i 1994, og øvelsen også ble en egen OL-gren i 1996, mistet Grand Prix des Nations sin betydning. Rittet ble til slutt fjernet fra kalenderen da man innførte UCI ProTour i 2005.

## Vinnere